Meghívó 
Az információs társadalom oktatása az általános (?)-és középiskolákban, illetve az egyetemeken című fórumra, az azt megalapozó online eszmecserére és a rendezvénynek helyet adó Első Információs Társadalom Szakmai Nap többi programpontjára

	A felsőoktatásban egyre több intézményben indul speciális “Információs Társadalom” kurzus. Ez részben a kérdés iránt megnövekedett általános és gyakorlati érdeklődésnek, részben a téma iránt elkötelezett oktatók vállalkozó kedvének, részben az erősen multidiszciplináris szakterület gyorsuló nagykorúsodásának, növekvő elfogadottságának köszönhető.
	De mi a helyzet a középiskolával, még inkább az általános iskolával? Meg kell-e jelenniük, és ha igen, milyen formában az információs társadalommal kapcsolatos szemléleti és “alapismereti” moduloknak? Hogyan dolgozzuk fel azt az alaphelyzetet, hogy az “informatikaoktatás” már bevonult az iskola falai közé, hol az információs írástudás oktatásának téves szinonimájaként, hol speciális szakismeretek, vagy számítógép-programozási alapismeretek formájában – miközben mindezt partizán-romantika lengi be, számtalan esetlegességgel, identitásproblémákkal, hatalmas űrökkel a megszállott pedagógus-pionírok mögött?
	Az ma már nem vita tárgya, hogy a tudás-bázisú gazdaság és az információs társadalom adja az elsődleges kiinduló keretet a tájékozódáshoz, az információtechnológia eszközvilága pedig pusztán “kiszolgálja” az új tevékenységkörnyezet igényeit. Az azonban, hogy mindennek milyen pedagógiai, szaktárgyi, didaktikai formában kell az iskolában “lecsapódnia”, nyitott kérdés. 
	Az Első Információs Társadalom Szakmai Napon szervezett Fórum az érdeklődő tanárok és kutatók párbeszédét szeretné elindítani erről a végtelenül aktuális, összetett, de ritkán érintett kérdésről. 
	A személyes találkozás előkészítéseként december 5 és 12. között online eszmecsere elindítását javasoljuk. A rendezvény Web-oldalán 

http://www.ittk.hu/ISszakmainap/

november 30.-án nyilvánossá tett vitaindító tanulmányra az észrevételeket és javaslatokat a fórum házigazdája, Kárpáti Andrea és a tanulmány szerzője, Z.Karvalics László várják.
"Karpati, Andrea" karpatian@matavnet.hu
"Z.Karvalics László" zkl@itm.bme.hu

Az online “előkészítés” nyomán a Fórum programját azoknak a kérdéseknek a megvitatására szeretnénk szentelni, amelyeket maguk az érintettek minősítenek a leginkább izgalmasnak és fontosnak.  
	Örvendetes volna, ha a résztvevők egy közös dokumentumot, egyfajta Állásfoglalást is kialakítanának a kérdésről, ennek szövegét a Fórumon elhangzottak nyomán néhány hetes szerkesztő munkával véglegesíti az az informális bizottság, amely a résztvevők bizalmát bírva a tanácskozáson kap felhatalmazást a vitaanyag közzétételére és a végső változat gondozására.

A BME Információs Társadalom- és Trendkutató Központ által rendezett Első Információs Társadalom Szakmai Nap programja:

Időpont: 2001. december 13.
Helyszín: Budapesti Műszaki és Gazdaságtudományi Egyetem (1111 Bp.
Műegyetem rkp. 1-3., I. emelet 70.)
Program:
8.30- 9.15 Regisztráció
9.15-9.20 Köszöntő (Detrekői Ákos, a BME rektora)
9.20-9.30  Megnyitó (E. Szabó Gábor, a BME ITTK ügyvezető igazgatója)
9.30-10.00  A World Internet Projekt (WIP) magyarországi eredményei 1.
Adatsorok és tanulságok (Fábián Zoltán, TÁRKI)
10.00-10.30 A World Internet Projekt (WIP) magyarországi eredményei 2.
Értelmezés és elemzés (Dessewffy Tibor, WIP projektvezető)
10.30-11.00 Kávészünet
  A szünetben a WIP sajtótájékoztatója
11.00-12.15 Információs társadalom fejlettség-mérés
11.00-11.15 Versenyképességi rangsorok üzenete (Z. Karvalics László, a
BME ITTK igazgatója)
11.15-11.30 Informatikai Kormánybiztosság: Információs társadalom
monitor (dr. Deák Rita, MEH IKB Információs Társadalom Főcsoport
Stratégiai Főosztály vezetője)
11-30-11.45 Informatikai Vállalkozások Szövetsége: Magyar Informatikai
Monitor (MIM) (Kolossa Tamás, MIM projektvezető)
11.45-12.00 E-readiness (Pintér Róbert, a BME ITTK tudományos
munkatársa)
12.00-12.05 Visegrad Countries Information Society and E-readiness
Observatory (Mészáros Anikó, a BME ITTK tudományos munkatársa)
12.05-12.15 Az e-readiness módszertan kiterjesztése vállalati közegre
(Kováts Dezső Kristóf, BME)
12.15-12.30 Az Információs Társadalom c. negyedéves társadalomtudományi
folyóirat bemutatása
12.30-14.00 Ebédszünet
14.00 - 15.30  Szekciók I.
1. Információs társadalom  sikerországok nagyköveteinek kerekasztala
Szekcióvezető: Dr. Nagy Péter (Külügyminisztérium)
2. Magyarország: lemaradóban vagy felzárkózóban?
Szekcióvezető: Pintér Róbert (tudományos főmunkatárs, BME ITTK), Molnár
Szilárd (tudományos főmunkatárs, BME ITTK)
3. Internetpszichológia
Szekcióvezető: Ritter Andrea (tudományos főmunkatárs, BME ITTK)
15.45 - 17.15  Szekciók II.
Az információs társadalom oktatása (Fórum)
Szekcióvezető: Dr. Kárpáti Andrea (egyetemi docens, ELTE TTK UNESCO
Információtechnológiai Pedagógiai Központ)
Politika és információs társadalom
Szekcióvezető: Fábics Natália (külső munkatárs, BME ITTK), Rigler András
 (külső munkatárs, BME ITTK)
Civil információs társadalom
Szekcióvezető: Miró Kiss Ida (tudományos főmunkatárs, BME ITTK)
17.30 A konferencia zárása
A konferencián való részvétel díjmentes.
Jelentkezési határidő: 2001. december 10.
cim: BME ITTK 1111 Bp. Műegyetem rkp. 9.
tel: 463-2526, fax: 463-2547; e-mail: meszaros.aniko@ittk.hu
Online regisztracio: http://www.ittk.hu/ISszakmainap